Innledning

Tea Torsen har fått et hjerneslag, og etter en kritisk periode har hun kommet seg bra. Hun ble overflyttet til Midtbyen bo og servicesenter for fire uker. Hun har lammelse i høyre arm, og trenger støtte ved gange og forflytning. Tea Torsen drikker og spiser lite, hun klager over svie ved vannlating. Etter noen dager blir det registrert at hun ikke har hatt avføring.

” Sykepleierens enestående funksjon er å hjelpe menneske, enten det er sykt eller friskt, til å utføre de handlinger som bidrar til helse eller gjenvinning av helse (eller til fredfull død) som han/hun  ville utført uten hjelp hvis han/hun ville hatt den nødvendige styrke, vilje eller kunnskap til dette. Og det er å gjøre dette på en måte som hjelper han/hun til å bli selvstendig så raskt som mulig.” (Henderson 1998)

Vi har i denne oppgaven tatt utganspunkt i Virginia Hendersons sykepleiedefinisjon og grunnprinsipper. I 1960 gav Henderson ut sykepleiens grunnprinsipper, som består av 14 punkter:
1. Å puste normalt.

2. Å spise og drikke tilstrekkelig.

3. Å få fjernet kroppens avfallsstoffer.

4. Å opprettholde riktig kroppsstilling når han ligger, sitter, går og står og med å skifte stilling.

5. Å sove og hvile.

6. Å velge passende klær og sko, å kle av og på seg.

7. Å opprettholde normal kroppstemperatur uansett klima ved å tilpasse klær og omgivelsestemperatur.

8. Å holde kroppen velstelt og huden beskyttet.

9. Å unngå farer for omgivelser, og unngå å skade andre.

10. Å få kontakt med andre og gi uttrykk for sine egne behov og følelser.

11. Å praktisere sin religion, og handle slik han mener er rett.

12. Å arbeide med noe som gir følelse av å utrette noe.

13. Å finne underholdning og fritidssysler.

14. Å lære det som er nødvendig for god helse og normal utvikling.

Vi har delt  oppgaven opp i fire hoveddeler: Aktivitet og hvile, væske og ernæring, eliminasjon av urin og eliminasjon av avføring. Vi har i hver del vurdert og analysert problemet, satt opp mål og sykepleietiltak.

